**Futbal Tatran Aréna** je futbalový štadión vo výstavbe v Prešove. Domáce zápasy na tomto štadióne bude hrať FC Tatran Prešov, ktorý momentálne pôsobí v II.lige. Kolaudácia štadióna je plánovaná na február 2025.

História
--------

### Pred výstavbou

##### 2016-2018

Už v roku 2016 bola podpísaná spoločenská zmluvu medzi mestom Prešov a Prešovským samosprávnym krajom o vzniku spoločnosti Futbal Tatran Aréna, s.r.o.. Plánovalo sa, že štadión by mal byť hotový do júna 2018.

##### 2018-2020

Pôvodný štadión, ktorý sa nachádzal na Čapajevovej ulici v Prešove zbúrali v januári 2018. Búracie práce mali trvať 3 mesiace a plánovalo sa, že nový štadión sa začne stavať v júni 2018 a jeho výstavba by mala byť ukončená v druhej polovici roka 2019. Začiatkom januára 2018 sa požiadalo o územné konanie. Prvú verejnú zákazku zrušil Úrad pre verejné obstarávanie, nová súťaž bola ohlásená až v apríli v roku 2020.

11. novembra 2020 bolo oznámené, že vo verejnom obstarávaní uspela firma AVA-stav, s. r. o a štadión postaví za niečo vyše 16,5 milióna EUR bez DPH. Spoločnosť nakoniec od zmluvy odstúpila a muselo byť vyhlásené nové verejné obstarávanie.

##### 2020-2023

11.augusta 2022 bolo vyhlásené druhé verejné obstarávanie na výstavbu futbalového štadióna. 24. januára 2023 bol oznámený víťaz verejného obstarávania, ktorým sa opäť stala spoločnosť AVA-stav, s. r. o. tentokrát za sumu 21 miliónov EUR bez DPH. Výstavba štadióna bola rozdelená na 2 etapy. Futbal Tatran Aréna s.r.o. podpísala zmluvu s víťazom verejného obstarávania, ale jej právoplatnosť nadobudla účinnosť až po posúdení a doručení stanoviska Protimonopolného úradu k ad hoc štátnej pomoci.

### Výstavba

Prípravné práce pred výstavbou štadióna (28. jún 2023)
##### 2023

31. mája 2023 klub na sociálnych sieťach oznámil, že všetky povolenia pre výstavbu štadióna boli vydané a zhotoviteľ stavby mal predložiť harmonogram prác.

Výstavba štadióna sa konečne začala 27. júna 2023, kedy sa na stavenisko dostavili bagre a začali pripravovať pozemok na jeho výstavbu. Slávnostné poklepanie základného kameňa sa uskutočnilo 18. júla 2023. Výstavba štadióna je podľa navrhovaného plánu rozdelená do dvoch etáp. Prvá má trvať dvanásť a druhá šesť mesiacov. Môžu sa prelínať, to znamená, že práce v rámci oboch etáp by mali prebiehať aj súčasne.

7. augusta 2023 odvysielala stanica TV Markíza reportáž s titulkom "Práce na štadióne pozastavili". Ako dôvod pozastavenia uviedol v reportáži konateľ AVA STAV, s.r.o. že sa na stavbe sa našiel kábel vysokého napätia, ktorý nebol zakreslený v projekte a že sa taktiež našli nezakreslené kanalizačné prípojky a rozvody vody. Primátor František Oľha na tieto tvrdenia reagoval na sociálnych sietach, že sa jedná o "novinarskú kačicu" a že stavba bola prerušená len na dotknutých miestach. Dodal, že je síce pravda, že sa stavba predraží, ale očakavajú predraženie len o 1-2%. Taktiež dodal, že predraženie stavby do 5% je v stavebníctve bežný jav. Svoje vyjadrenie ukončil správou, že Prešov nový štadión mať bude.[chýba zdroj]

31. augusta 2023 mestské zastupiteľstvo mesta Prešov schválilo uznesenie, ktorým si zabezpečilo rozpočtové krytie prípadného nevyhnutného dofinancovania stavby štadióna za budúce práce naviac v sume 3% stavby čo predstavuje sumu 630 000 €.[chýba zdroj] Vo februári 2024 konateľ spoločnosti Futbal Tatran Aréna, s. r. o. Rastislav Mochnacký oznámil, že bol podpísaný dodatok za práce navyše vo výške zhruba 150 tisíc eur.

Financovanie výstavby
---------------------

Financovanie výstavby štadióna je nasledovné:

* Mesto Prešov: 7 140 986,52 €
* Prešovský samosprávny kraj: 7 140 986,52 €
* Finančná podpora od SFZ: 2 400 000 €
* Fond na podporu športu: 4 828 236,96 €.

Majstrovstvá Európy do 21 rokov 2025
------------------------------------

Štadión ma byť jedným z dejísk Majstrovstiev Európy hráčov do 21 rokov 2025.

Referencie
----------

1. 1 2  A.S, Petit Press. *Futbal Tatran Aréna už zhltla štyri milióny, hrubá stavba bude čoskoro hotová* [online]. presov.korzar.sme.sk, [cit. 2024-03-20]. Dostupné online.
2. ↑   *Prešov bude mať nový štadión: Postaviť by ho mali v roku 2018* [online]. www.netky.sk, [cit. 2023-06-29]. Dostupné online. Archivované 2023-06-29 z originálu.
3. ↑   *Štadión v Prešove už začali búrať. Skončiť majú do troch mesiacov* [online]. presov.korzar.sme.sk, [cit. 2023-06-29]. Dostupné online. Archivované 2023-06-29 z originálu.
4. ↑   *Prešovský futbalový štadión pýta prvé povolenia* [online]. reality.trend.sk, 2018-01-18, [cit. 2023-06-29]. Dostupné online. Archivované 2023-06-29 z originálu.
5. ↑   *Slovensko přijde o „dědu", nejstarší stadion nahradí nový. Kolik bude stát?* [online]. iSport.cz, [cit. 2023-06-29]. Dostupné online. Archivované 2023-06-29 z originálu. (po česky)
6. ↑   *Verejné obstarávanie | UVO - Výstavba štadióna FUTBAL TATRAN* [online]. www.verejnesutaze.sk, [cit. 2023-06-29]. Dostupné online. Archivované 2023-06-29 z originálu.
7. ↑   *Informácia o aktuálnej situácii výstavby futbalového štadióna 31/05/23* [online]. Oficiálna stránka FUTBAL TATRAN ARÉNA, s.r.o. 2023-05-31, [cit. 2023-06-29]. Dostupné online. Archivované 2023-06-29 z originálu.
8. ↑   *Už vieme kto a za koľko postaví futbalový štadión* [online]. Prešovský večerník, 2023-01-24, [cit. 2023-06-29]. Dostupné online. Archivované 2023-06-29 z originálu.
9. ↑   *Prešov sa dočká nového futbalového štadióna: Poklepali základný kameň* [online]. Štandard, [cit. 2023-10-30]. Dostupné online.
10. ↑   *Bagre už pracujú. Rozbieha sa výstavba futbalového štadióna v Prešove (VIDEO)* [online]. sportnet.sme.sk, [cit. 2023-06-29]. Dostupné online. Archivované 2023-06-29 z originálu.
11. ↑   *STAVBA ŠTADIÓNA POZASTAVENÁ. Reportáž TV Markíza* [online]. www.facebook.com, [cit. 2023-08-08]. Dostupné online. Archivované 2023-08-10 z originálu.
12. ↑   *Informácia o aktuálnej situácii výstavby futbalového štadióna 31/05/23* [online]. Oficiálna stránka FUTBAL TATRAN ARÉNA, s.r.o. 2023-05-31, [cit. 2023-06-29]. Dostupné online. Archivované 2023-06-29 z originálu.

Pozri aj
--------

* Štadión Tatran
* FC Tatran Prešov

Externé odkazy
--------------

* Webová stránka štadiónu
* Časozberná kamera výstavby štadióna Archivované 2023-07-03 na Wayback Machine